Ачык тәрбия сәгате. 7 сыйныфлар өчен. Сыйныф җитәкчесе Садриев Равил Мөхтәр улы. 16 октябрь 2013 ел.

Тема: Социаль нормалар арасында хокук нормалары яки яшүсмер үз

 хокукыңны беләсеңме?

Максат: 1) Укучыларның башлангыч хокукый белемнәрен киңәйтү;

 2)Үз фикереңне курыкмый һәм ачык итеп әйтә белү күнекмәләрен

 үстерү;

 3)Милли йолаларыбызга, гореф-гадәтләребезгә карата ихтирам

 тәрбияләү.

Җиһазлау: -компьютер, телевизор

 -электрон презентация “Социаль нормалар арасында хокук нор-

 малары яки яшүсмер үз хокукыңны беләсеңме?”

Кулланылган әдәбият:- сыйныф җитәкчесе иҗат иткән эшкәртмә;

 -“Җәмгыять белеме” Кравченко А.И. “Мәгариф” 2007.

 п. 16-19.

 -видеоурок Кооба “Зачем надо соблюдать законы?”.

I. Кереш.

-Укучылар, безнең бүгенге тәрбия сәгатенең темасы “Социаль нормалар арасында хокук нормалары яки яшүсмер үз хокукыңны беләсеңме?” дип атала.

-Әйтегезче, сез норма дигән сүзне ничек аңлыйсыз?

*(Үтәлергә тиешле кагыйдәләр, ниндидер чик, эшләргә яраган һәм ярамаган әйберләрне аеру)*

-Дөрес. Ә социаль, социум дигән сүз нәрсәне аңлата?

*(кешеләр төркеме, җәмәгатьчелек, кешеләрнең үзара мөнәсәбәте)*

-Әйе, укучылар, дөрес җавап бирдегез. Инде шул ике сүзне кушып карасак нәрсә килеп чыгар? ***Социаль нормалар****?*

 *(Кешеләр үзара мөнәсәбәткә кергәндә үтәлергә тиешле кагыйдәләр, үтәргә ярамаган эшләр).*

-Дөрес, без бүгенге сөйләшүне икегә бүлербез. Беренче өлештә *Социаль нормалар һәм арасында хокук нормалары нинди урынны алып тора,* ә икенче өлештә *сез балалар, яшүсмерләрнең хокуклары, шулай ук бурычлары* турында белеп китәрбез.

II.Төп өлеш.

**1.***Укытучы тактада акбур белән гади ромашка чәчәген сурәтли. Таҗлар саны 6, уртадагы түгәрәккә «Социаль нормалар» дип язып куя.*

-Укучылар, без сезнең белән Социаль нормаларны төрләргә бүлеп карарбыз шул ук вакытта һәр төрен берәр таҗга терки барырбыз.

**Хокук**

**Право**

Дини

Йолалар

Гореф-гадәтләр

Зәүкый

эстетик

Әхлакый

мораль

Социаль нормалар

-Әйдәгез, башлап карыйк, иң беренче нинди нормалар турында сөйләшербез?

*(Дини нормалар)*

-Кемнәр нинди дини нормалар беләләр? *(Шиһапов Булат чыгышы)*

*Әхлакый – Ахмадуллина Рәзилә*

*Гореф-гадәтләр - Сафин Инсаф*

*Зәүкый – Садриева Энҗе*

*Йолалар – Сираҗиев Рәмис, Хәбибуллин Айназ.*

**2.** –Укучылар, ничек уйлыйсыз? Ни өчен мин хокук нормалары язылган таҗ яфрагын буядым икән, ә калганнары ачык төстә калганнар?

*-Хокук нормалары башкаларыннан аерылып торалар.*

-Нәрсә белән, нинди билгеләре белән аерыла соң?

*-Дәүләт тарафыннан чыгарыла*

*-Үтәү һәр кеше өчен дә мәҗбүри*

*-Язма норматив акт формасында*

*-Үтәмәгән очракта дәүләт тарафыннан санкция кулланыла, ягъни чара күрелә.*

-Дөрес, укучылар. Димәк хокук нормалары башка социаль нормалардан югарыдагы без атап үткән билгеләре белән аерылып тора икән.

**3.**-Ни өчен законны үтәргә кирәк?

*Видеоролик карау. (Инфоурок саиты, видеоуроки, 7 класс, Кооба “Для чего нужно соблюдать законы?)*

**4.**-Укучылар, без хәзер сезнең хокукларыгыз турында сөйләшүгә күчәрбез.

Кеше хокукы ул - нәрсә дә булса эшләү, билгеле бер гамәлләр кылу, нәрсәгә дә булса иярү мөмкинлеге.

***Баланың гражданлык (шәхси) хокуклары :***

-яшәүгә хокук;

-үзенең әти-әнисен белергә хокук;

-хат язышу, дуслар сайлау, телефоннан аралашу һ.б.

-торак кагылгысызлыгы.

***Баланың социаль-икътисади һәм мәдәни хокуклары :***

-хезмәткә хокук;

-һөнәрне ирекле сайлауга хокук;

-ял итүгә хокук;

-социаль тәэмин ителүгә хокук (“Мәктәпкә җыенырга булыш” акциясе, аз керемле гаиләләргә ярдәм);

-белем алуга хокук (бушлай, урта тулы гомуми белем алу);

-иҗат иреге (төрле шигырьләр, әкиятләр иҗат итеп газета-журналларда бастырту) ;

-мәдәни тормышта катнашу хокукы (“Йолдызлык”, “Кинофестиваль”);

-мәдәни учреждениеләрдән файдалану хокукы (клуб, укучылар йорты, *гитара түгәрәге* спорт мәктәбе *көрәш*)

***Әгәр хокук саклау органнары хезмәткәрләре тарафыннан тоткарлансаң?***

-Балигъ булмаган үсмерне 72 сәгатькә кадәр тоткарлау рөхсәт ителә.

-ни булуы хакында шунда ук әти-әниеңә, туганнарыңа хәбәр итәргә кирәк;

-тоткарланган вакытта ук адвокат чакырырга мөмкин;

-балигъ булмаганнар үзләренең законлы вәкилләре (әти-әнисе һ.б.) булганда гына аңлатма бирә, шуңа алар килеп җиткәнче дәшмәскә һәм үзләре турындагы мәгълүматлардан (фамилия, исем, атасының исеме, яшәү урыны) тыш берни дә сөйләмәскә була;

-кулга алганда шәхси тентү булырга мөмкин, ул чакта чит кешеләр – пүнәтәйләр катнашырга тиеш.Бу вакытта беркетмә төзелә;

-тутырылмаган беркетмәгә кул куярга ярамый, соңрак аңа дөреслеккә туры килмәгән мәгълүматлар язарга мөмкиннәр;

-“...беркем дә үзенә каршы, тормыш иптәшенә һәм якын туганнарына каршы таныкларга бурычлы түгел...” *(РФ Конституциясенең 51 нче маддәсе).*

**5.Укучылар үтәргә тиешле кагыйдәләр һәм аларның бурычлары.**

-Тиешле вакытта мәктәпкә килү һәм китү, мәктәпкә чиста кием белән керү;

-Башка авылдан булганда мәктәп автобусыннан гына файдалану;

-Дәрескә соңга калмыйча керү, укытучы рөхсәтеннән башка гамәлләр кылмау

-Дәрестә тәртипле булу, укытучының сөйләгәнен игътибар белән тыңлау;

-Тәнәфестә коридорда чабып йөрмәскә, мәктәп милкенә сакчыл карарга;

-Ашханәдә сөйләшеп ашамаска, савыт-сабаны илтеп куярга;

-Дәреслекләрне саклап тотарга, ертылганын ябыштырырга;

-Раздевалкада тышкы һәм эчке аяк киемнәрен бер урынга гына куеп йөрергә;

-Сәбәпсез дәрес калдырмаска, авырган очракта сыйныф җитәкчесенә хәбәр бирергә;

-Мәктәп бакчасында һәм җыештыру өмәләрендә эш кораллары белән сак эш итәргә, очлы предметларны кешегә каратмаска, уйнамаска;

-Походларга шырпылар тыгып йөрмәскә, учак якмаска;

-Караучысыз калган өлкәннәргә ярдәм итәргә;

-Укытучылар һәм өлкәннәр белән исәнләшергә;

-Әти-әнигә, укытучыларга һәм башка үзеңнән өлкәнрәк кешеләргә ихтирамлы булырга;

-Үзеңнән кечерәкләргә игътибарлы булырга, яхшы яктан үрнәк күрсәтергә һәм кирәк вакытта ярдәм кулын сузарга;

-Мәдәни һәйкәлләрне һәм туган як табигатен кулдан килгәнчә сакларга.

III.Йомгаклау.

-Нәрсәләр турында сөйләштек?

-Димәк, укучылар, хокуклардан файдалану белән беррәттән бурычларны да үтәргә кирәк!

-Сау булыгыз.